section_heading: Prijetnje Oslobodilačke fronte
paragraph_text: Oslobodilačka fronta, koja se pod vodstvom Komunističke partije Slovenije pripremala za vrijeme okupacije na provođenje komunističke revolucije pojavila se u Sodražici u drugoj polovici 1941. godine. Jedan od logora koji su bili pod partizanskom upravom bio je na Travnoj gori, a vodio ga je Stane Semič-Seki, veteran španjolskog građanskog rata. Ivankin suprug France kao vrlo cijenjen katolički intelektualac zastupao je stajalište da Oslobodilačku frontu vode komunisti i da osobno ne vidi ništa dobro u njihovoj akciji. Uslijedile su prve prijetnje te je Novak već tada bio označen kao narodni neprijatelj.